ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ કેરળના પૂર્વ મુખ્યમંત્રી શ્રી ઓમેન ચાંડીના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ કેરળના પૂર્વ મુખ્યમંત્રી શ્રી ઓમેન ચાંડીના નિધન પર ઊંડો શોક અને દુ:ખ વ્યક્ત કર્યું છે.
શ્રી મોદીએ તેમની સાથેની તેમની વિવિધ ક્રિયાપ્રતિક્રિયાઓને પણ યાદ કરી, ખાસ કરીને જ્યારે તેઓ બંને પોતપોતાના રાજ્યોના મુખ્યમંત્રી તરીકે સેવા આપી હતી.
એક ટ્વીટમાં, પ્રધાનમંત્રીએ કહ્યું;
“શ્રી ઓમેન ચાંડીજીના નિધનથી, આપણે એક નમ્ર અને સમર્પિત નેતા ગુમાવ્યા છે જેમણે પોતાનું જીવન જનસેવા માટે સમર્પિત કર્યું અને કેરળની પ્રગતિ માટે કામ કર્યું. મને તેમની સાથેની મારી વિવિધ વાતચીત યાદ છે, ખાસ કરીને જ્યારે અમે બંને પોતપોતાના રાજ્યોના મુખ્યમંત્રી તરીકે સેવા આપી હતી અને પછી જ્યારે હું દિલ્હી ગયો હતો. આ દુ:ખની ઘડીમાં મારા વિચારો તેમના પરિવાર અને સમર્થકો સાથે છે. તેમના આત્માને શાંતિ મળે.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
સરકાર માતાઓ અને શિશુઓના સ્વાસ્થ્ય માટે સતત કામ કરી રહી છે : પ્રધાનમંત્રી શ્રી
પ્રધાનમંત્રી શ્રી નરેન્દ્ર મોદીએ સુરક્ષિત માતૃત્વ અને માતાઓ અને નવજાત બાળકોના સ્વાસ્થ્યના મહત્વ પર ભાર મૂક્યો છે.
પાયાના સ્તરે આવી પહેલ વિશે સંસદ સભ્ય સુશ્રી રેખા વર્માની ટ્વીટનો જવાબ આપતાં પ્રધાનમંત્રીએ ટ્વીટ કર્યું:
"बहुत ही संतोषजनक जानकारी! देशभर में माताओं और शिशुओं के स्वास्थ्य की बेहतर देखभाल के लिए हमारी सरकार ने निरंतर प्रयास किए हैं, जिसके परिणाम उत्साह बढ़ाने वाले हैं।"
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ મહાત્મા ગાંધીને તેમની પુણ્યતિથિ પર શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ મહાત્મા ગાંધીને તેમની પુણ્યતિથિ નિમિત્તે શ્રદ્ધાંજલિ અર્પણ કરી હતી.
પ્રધાનમંત્રીએ કહ્યું, “પૂજ્ય બાપુને એમની પુણ્યતિથિ પર શત્ શત્ નમન.
બાપુની પુણ્યતિથિ પર એમનું સ્મરણ કરું છું. આપણે તેમના દ્વારા દર્શાવાયેલા માર્ગ પર ચાલીશું અને એ મૂલ્યોનું પાલન કરીશું, જેનું એમણે હંમેશા સમર્થન કર્યું છે.”
NP/J.Khunt/GP/RP
(Visitor Counter : 184
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 42.78 કરોડ લોકોને રસી આપવામાં આવી
છેલ્લા 24 કલાકમાં ભારતમાં 39,097 નવા કેસ નોંધાયા
દેશમાં અત્યાર સુધીમાં કુલ 3,05,03,166 દર્દીઓ સાજા થયા
સાજા થવાનો દર વધીને 97.35% થયો
છેલ્લા 24 કલાકમાં 35,087 દર્દીઓ સાજા થયા
ભારતમાં સક્રિય કેસનું ભારણ ઘટીને 4,08,977 થયું
સક્રિય કેસ કુલ કેસનાં 1.31% થયા
સાપ્તાહિક પોઝિટિવીટી દર ઘટીને 5% કરતા ઓછો થઈ ગયો છે, હાલમાં 2.22% છે
દૈનિક પોઝિટિવીટી દર 2.40%એ પહોંચ્યો, જે સતત 33મા દિવસે 3%થી ઓછો છે
પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 45.45 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 158
પ્રધાનમંત્રીનું કાર્યાલય
યુનાઇટેડ સ્ટેટ્સ ઓફ અમેરિકાના પ્રમુખ બિડેન સાથે પ્રધાનમંત્રી શ્રી મોદીની ટેલિફોનિક મંત્રણા
પ્રધાનમંત્રી શ્રી નરેન્દ્ર મોદીએ યુનાઇટેડ સ્ટેટ્સ ઓફ અમેરિકાના આદરણીય પ્રમુખ શ્રી જોસેફ આર. બિડેન સાથે ટેલિફોનિક મંત્રણા હાથ ધરી હતી.
બંને નેતાઓએ પોતપોતાના દેશમાં પ્રવર્તમાન કોવીડ19ની પરિસ્થિતિ અંગે ચર્ચા કરી હતી જેમાં વેક્સિનના પ્રયાસો દ્વારા કોરોનાના બીજા તબક્કાને અંકુશમાં રાખવા માટેના ભારતના પ્રયાસો, અત્યંત આવશ્યક મેડીસીન, વિવિધ ઉપચારો અને આરોગ્યના સાધનોનો પુરવઠો પૂરો પાડવા જેવી બાબતોનો સમાવેશ થતો હતો.
પ્રમુખ બિડેને ભારત પ્રત્યે પોતાની એકતા વ્યક્ત કરી હતી અને સાથે સાથે એવી ખાતરી આપી હતી કે વિવિધ ઉપચારો, વેન્ટિલેટર્સ અને કોવિશિલ્ડ વેક્સિનના ઉત્પાદન માટે જરૂરી કાચો માલ ઝડપથી ઉપલબ્ધ કરાવવા માટે અમેરિકા પ્રતિબદ્ધ છે.
પ્રધાનમંત્રી શ્રી મોદીએ પણ યુનાઇટેડ સ્ટેટ્સ ઓફ અમેરિકા તરફથી મળેલી સહકારની ઓફરને હૃદયપૂર્વક આવકાર આપ્યો હતો. તેમણે વેક્સિન મૈત્રી દ્વારા કોવીડ19ની આ વૈશ્વિક મહામારીને અંકુશમા રાખવાની અને કોવાક્ષ અને ક્યુઆડ વેક્સિનનમાં પહેલ કરવામાં ભારતની ભાગીદારીનો ઉલ્લેખ કર્યો હતો. પ્રધાનમંત્રીએ કોવીડ19 સંબંધિત વેક્સિન, વિવિધ મેડીસીન અને ઉપચારોના ઉત્પાદન માટે જરૂરી કાચો માલ અને સવલતોનો પુરવઠો સરળતાથી ઉપલબ્ધ રહે તેની ખાતરી કરાવવાની જરૂરિયાત પર ભાર મૂક્યો હતો.
બંને મહાનુભાવોએ કોવીડ19 મહામારીનો સામનો કરવા માટે વેક્સિન વિકસાવવા તથા તેના પુરવઠાને પહોંચી વળવા માટે ભારત-અમેરિકાની ભાગીદારીના મહત્વ વિશે પણ ચર્ચા કરી હતી અને આ સંજોગોમાં સંકલન અને સહકાર જાળવી રાખવા માટે પોતપોતાને અધિકારીઓને આદેશ આપ્યા હતા.
પ્રધાનમંત્રી શ્રી નરેન્દ્ર મોદીએ વિકસતા દેશોમાં વેક્સિન અને દવાઓ ઝડપી અને વાજબી દરે ઉપલબ્ધ રહે તે માટે ટીઆપીએસ અંગેના કરારની શરતોમાં હળવાશ રહે તે માટે ડબ્લ્યુટીઓ ખાતે ભારતની પહેલ અંગે પણ અમેરિકાના પ્રમુખ બિડેનને માહિતગાર કર્યા હતા.
બંને નેતાઓ નિયમિતપણે સંપર્કમાં રહેવા માટે પણ સહમત થયા હતા.
પ્રધાનમંત્રીનું કાર્યાલય
પ્રધાનમંત્રી 23મી સપ્ટેમ્બરે વારાણસીની મુલાકાત લેશે
પ્રધાનમંત્રી વારાણસીમાં આંતરરાષ્ટ્રીય ક્રિકેટ સ્ટેડિયમનો શિલાન્યાસ કરશે
ભગવાન શિવ પરથી પ્રેરણા લઈને સ્ટેડિયમની ડિઝાઇન કરાઈ છે
લગભગ રૂ. 1115 કરોડના ખર્ચે સમગ્ર ઉત્તર પ્રદેશમાં બનેલા 16 અટલ આવાસ વિદ્યાલયનું પીએમ ઉદ્ઘાટન કરશે
પીએમ કાશી સંસદ સાંસ્કૃતિક મહોત્સવ 2023ના સમાપન સમારોહમાં ભાગ લેશે
પ્રધાનમંત્રી શ્રી નરેન્દ્ર મોદી 23 સપ્ટેમ્બર, 2023ના રોજ વારાણસીની મુલાકાત લેશે. બપોરે લગભગ 1:30 વાગ્યે, પ્રધાનમંત્રી વારાણસીમાં આંતરરાષ્ટ્રીય ક્રિકેટ સ્ટેડિયમનો શિલાન્યાસ કરશે. બપોરે લગભગ 3:15 વાગ્યે, પ્રધાનમંત્રી રૂદ્રાક્ષ આંતરરાષ્ટ્રીય સહકાર અને સંમેલન કેન્દ્ર પહોંચશે અને કાશી સંસદ સાંસ્કૃતિક મહોત્સવ 2023ના સમાપન સમારોહમાં ભાગ લેશે. કાર્યક્રમ દરમિયાન તેઓ સમગ્ર ઉત્તર પ્રદેશમાં બનેલા 16 અટલ આવાસ વિદ્યાલયનું ઉદ્ઘાટન પણ કરશે.
વારાણસીમાં આંતરરાષ્ટ્રીય ક્રિકેટ સ્ટેડિયમ આધુનિક વિશ્વસ્તરીય રમતગમતના માળખાને વિકસાવવાના પ્રધાનમંત્રીના વિઝનને સાકાર કરવાની દિશામાં એક પગલું હશે. ગંજરી, રાજતલબ, વારાણસીમાં બનાવવામાં આવનાર આધુનિક આંતરરાષ્ટ્રીય ક્રિકેટ સ્ટેડિયમ આશરે 450 કરોડ રૂપિયાના ખર્ચે 30 એકરથી વધુ વિસ્તારમાં વિકસાવવામાં આવશે. આ સ્ટેડિયમ ભગવાન શિવ પરથી પ્રેરણા લઈને તેની થીમ આધારિત આર્કિટેક્ચર છે, જેમાં અર્ધચંદ્રાકાર આકારના છત કવર, ત્રિશૂળ આકારની ફ્લડ-લાઇટ, ઘાટ સ્ટેપ્સ આધારિત બેઠક, રવેશ પર બિલવીપત્ર આકારની ધાતુની ચાદર માટે ડિઝાઇન વિકસાવવામાં આવી છે. સ્ટેડિયમની ક્ષમતા 30,000 દર્શકોની હશે.
ગુણવત્તાયુક્ત શિક્ષણની પહોંચને વધુ વધારવાના ઉદ્દેશ્ય સાથે, લગભગ રૂ. 1115 કરોડના ખર્ચે બનેલા સમગ્ર ઉત્તર પ્રદેશમાં સોળ અટલ આવાસીય વિદ્યાલય, કોવિડ-19 રોગચાળાને કારણે ખાસ કરીને મજૂરો, બાંધકામ કામદારો અને અનાથ બાળકો માટે શરૂ કરવામાં આવ્યા છે. જેનો હેતુ ગુણવત્તાયુક્ત શિક્ષણ પ્રદાન કરવાનો અને બાળકોના સર્વાંગી વિકાસમાં મદદ કરવાનો છે. દરેક શાળા 10-15 એકર વિસ્તારમાં વર્ગખંડો, રમતગમતનું મેદાન, મનોરંજનના વિસ્તારો, એક મીની ઓડિટોરિયમ, હોસ્ટેલ સંકુલ, મેસ અને સ્ટાફ માટે રહેણાંક ફ્લેટ્સ સાથે બાંધવામાં આવી છે. આ દરેક રેસિડેન્શિયલ સ્કૂલોમાં અંતે 1000 વિદ્યાર્થીઓને સમાવવા આવશે.
કાશીની સાંસ્કૃતિક ગતિશીલતાને મજબૂત કરવાના પ્રધાનમંત્રીના વિઝનને કારણે કાશી સંસદ સાંસ્કૃતિક મહોત્સવની કલ્પના કરવામાં આવી છે. આ મહોત્સવમાં 17 શાખાઓમાં 37,000 થી વધુ વ્યક્તિઓએ ભાગ લીધો હતો, જેમણે ગાયન, વાદ્ય વગાડવું, નુક્કડ નાટક, નૃત્ય વગેરેમાં તેમનું કૌશલ્ય પ્રદર્શિત કર્યું હતું. પ્રતિભાશાળી પ્રતિભાગીઓને રૂદ્રાક્ષ ઇન્ટરનેશનલ કોઓપરેશન અને સંમેલન કેન્દ્ર ખાતેના કાર્યક્રમ દરમિયાન તેમની સાંસ્કૃતિક કૌશલ્ય દર્શાવવાની તક મળશે.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
યુવા બાબતો અને રમત મંત્રાલય
કેન્દ્રીય યુવા કલ્યાણ અને રમતગમત મંત્રી અનુરાગ ઠાકુરે હિમાચલ પ્રદેશના મજરૈન સિરમુરમાં હોકી એસ્ટ્રોટર્ફ સ્ટેડિયમનો શિલાન્યાસ કર્યો
હિમાચલ પ્રદેશના લોકો રમતગમતમાં ઉત્કૃષ્ટ દેખાવ કરવા માટે કુદરતી પ્રતિભા ધરાવે છે અને ભારત સરકાર તેનો ઉપયોગ કરવા માટે દરેક સુવિધા પૂરી પાડવા માટે પ્રતિબદ્ધ છે. કેન્દ્રીય યુવા બાબતો અને રમતગમત અને માહિતી અને પ્રસારણ મંત્રી શ્રી અનુરાગ ઠાકુરે આજે સિરમોર ના મજરા ખાતે સરકારી વરિષ્ઠ માધ્યમિક શાળામાં હોકી એસ્ટ્રોટર્ફનો શિલાન્યાસ કર્યા બાદ આ મુજબ જણાવ્યું હતું,
શ્રી ઠાકુરે જણાવ્યું હતું કે આ હોકી ટર્ફ પર રૂ. 6 કરોડનો ખર્ચ કરવામાં આવશે જેમાં ખેલાડીઓ માટે કન્યા છાત્રાલય, ચેન્જ રૂમ, શૌચાલય, કોચિંગ સુવિધાઓ વગેરે જેવી સુવિધાઓ હશે. તેમણે સૂચન કર્યું હતું કે રાજ્ય સરકાર દ્વારા રાજ્યમાં રમતગમતના વિવિધ ક્ષેત્રોમાં ઉભરતા ખેલાડીઓને ઓળખવા માટે ટેલેન્ટ હન્ટ કાર્યક્રમો યોજવામાં આવે. મંત્રીએ કહ્યું કે ગતકા, કાલરીપયટ્ટુ, થંગ-તા, મલ્લખંબા અને યોગાસન નામની પાંચ પરંપરાગત રમતો આગામી ખેલો ઈન્ડિયા યુથ ગેમ્સ 2021નો ભાગ હશે અને ભારત સરકાર તેમને વૈશ્વિક પ્લેટફોર્મ પર લોકપ્રિય બનાવવા માટે પ્રતિબદ્ધ છે. મંત્રીએ ઉમેર્યું હતું કે, રાજ્યમાં પરંપરાગત રમતોને પણ માન્યતા મળી શકે છે. તેમણે કહ્યું કે પાઓંટા સાહિબમાં ઇન્ડોર સ્ટેડિયમ બનાવવામાં આવશે.
આ વર્ષે બેંગલુરુમાં તાજેતરમાં પૂર્ણ થયેલ ખેલો ઈન્ડિયા યુનિવર્સિટી ગેમ્સમાં બે રાષ્ટ્રીય રેકોર્ડ અને યુનિવર્સિટી ગેમ્સના અગાઉના 76 રેકોર્ડ તોડવામાં આવ્યા હતા જે આપણા યુવાનોમાં પ્રતિભાની પૂરતી માત્રા દર્શાવે છે, એમ યુવા બાબતો અને રમતગમત મંત્રીએ જણાવ્યું હતું.
યુવા બાબતો અને રમતગમતના મંત્રીએ જિલ્લા રેડક્રોસ સોસાયટી વતી શિલ્લાઇ તહેસીલના કુલદીપ સિંહના ગામ કોટાના દિવ્યાંગને સ્કૂટી પણ અર્પણ કરી હતી.
હરિયાણા, પંજાબ અને હિમાચલ પ્રદેશના રાજ્યોનો સમાવેશ કરતા પ્રદેશમાં મંત્રીનો બે દિવસીય પાવર પેક્ડ પ્રવાસ આજે સમાપ્ત થયો. શ્રી ઠાકુરે શનિવારે હરિયાણાના સીએમ શ્રી મનોહર લાલ અને અન્ય મહાનુભાવો સાથે પંચકુલા ના ઈન્દ્રધનુષ ઓડિટોરિયમ ખાતે ખેલો ઈન્ડિયા યુથ ગેમ્સ 2021નો લોગો, રાષ્ટ્રગીત, માસ્કોટ અને જર્સી લોન્ચ કરી ત્યારબાદ પટિયાલા માં સ્પોર્ટ્સ ઓથોરિટી ઓફ ઈન્ડિયા ના નેતાજી સુભાષ નેશનલ ઈન્સ્ટિટ્યૂટ ઓફ સ્પોર્ટ્સ ખાતે પ્રોજેક્ટ્સને લીલી ઝંડી બતાવી.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 145
વિજ્ઞાન અને ટેકનોલોજી મંત્રાલય
ગુજરાતના ખેડૂત વૈજ્ઞાનીકે વિકસાવેલા બાયો-ફોર્ટિફાઇડ ગાજરની વેરાઇટીથી સ્થાનિક ખેડૂતોને લાભ થઇ રહ્યો છે
ગુજરાતના જૂનાગઢ જિલ્લાના ખેડૂત વિજ્ઞાની શ્રી વલ્લભાઈ વશરામભાઈ મરવાણિયાએ ઊંચું બીટા-કેરોટિન અને આયર્ન ધરાવતા બાયોફોર્ટિફાઇડ ગાજરની વેરાઇટી મધુવન ગાજર વિકસાવ્યું છે, જેનો લાભ આ વિસ્તારનાં 150થી વધારે સ્થાનિક ખેડૂતોને મળી રહ્યો છે. આ ગાજરનું વાવેતર જૂનાગઢમાં 200 હેક્ટરથી વધારે વિસ્તારમાં થાય છે અને સરેરાશ ઉપજ હેક્ટરદીઠ 40 થી 50 ટન છે, જે સ્થાનિક ખેડૂતોની આવકનો મુખ્ય સ્રોત બની ગઈ છે. છેલ્લાં ત્રણ વર્ષ દરમિયાન ગુજરાત, મહારાષ્ટ્ર, રાજસ્થાન, પશ્ચિમ બંગાળ, ઉત્તરપ્રદેશમાં 1000 હેક્ટરથી વધારે જમીન પર આ વેરાઇટીનું વાવેતર થઈ રહ્યું છે.
મધુવન ગાજર પોષક દ્રવ્યોનું ઊંચું પ્રમાણ ધરાવતું ગાજર છે, જેને બીટા-કેરોટિનનું ઊંચું પ્રમાણ  અને આયર્નનું પ્રમાણ  સાથે પસંદગીની પદ્ધતિ દ્વારા શુષ્કતાના આધારે વિકસાવવામાં આવ્યું છે તથા એનો ઉપયોગ કેરટ ચિપ્સ, જ્યુસ અને અથાણા જેવા વિવિધ મૂલ્ય સંવર્ધિત ઉત્પાદનો માટે થાય છે. આ તમામ વેરાઇટીઓમાં બીટા-કેરોટિન અને આયર્ન સામગ્રી શ્રેષ્ઠ હોવાનું જણાયું છે.
ભારત સરકારનાં વિજ્ઞાન અને ટેકનોલોજી વિભાગ અંતર્ગત સ્વાયત્ત સંસ્થા તરીકે કાર્યરત નેશનલ ઇન્નોવેશન ફાઉન્ડેશન  – ઇન્ડિયાએ વર્ષ 2016 થી 2017 વચ્ચે જયપુર સ્થિત રાજસ્થાન કૃષિ સંશોધન સંસ્થા માં આ વેરાઇટીને માન્યતા આપવા માટે પરીક્ષણો હાથ ધર્યા હતા. આ પરીક્ષણોમાં જાણકારી મળી હતી કે, મધુવન ગાજર નોંધપાત્ર રીતે મૂળની વધારે ઉપજ  અને પ્લાન્ટ બાયોમાસ  ધરાવે છે, જે અન્ય વેરાઇટીની સરખાણમીમાં વધારે છે.
ગુજરાત, મહારાષ્ટ્ર, રાજસ્થાન, અસમ, હરિયાણા, પંજાબ અને પશ્ચિમ બંગાળ જેવા જુદાં-જુદાં રાજ્યોમાં એનઆઇએફ દ્વારા 25 હેક્ટરથી વધારે જમીન પર આ વેરાઇટીના ખેતરોમાં પરીક્ષણો હાથ ધરવામાં આવ્યાં હતાં, જેમાં 100થી વધારે ખેડૂતો સંકળાયેલા હતા, જેમાં વેરાઇટી  ઉપજ અને અન્ય ગુણોની દૃષ્ટિએ ગુણકારક હોવાનું જણાયું હતું.
વર્ષ 1943માં શ્રી વલ્લભભાઈ વશરામભાઈ મરવાણિયાને જાણકારી મળી હતી કે, સ્થાનિક ગાજરની વેરાઇટીનો દૂધની ગુણવત્તા વધારવા માટે ચારા તરીકે ઉપયોગ થાય છે. તેમણે આ વેરાઇટીનું વાવેતર કર્યું હતું અને આ ગાજરને બજારમાં સારી કિંમતે વેચ્યા હતા. ત્યારપછી તેમણે તેમના પરિવાર સાથે આ કલ્ટિવેટરનું જતન કરવા અને વિકસાવવા કામગીરી કરી છે. આ વેરાઇટીના બીજનું ઉત્પાદન અને વેચાણ એમના પુત્ર શ્રી અરવિંદભાઈ કરે છે અને દર વર્ષે આશરે 100 ક્વિન્ટલનું વેચાણ કરે છે. આશરે 30 સ્થાનિક બીજ સપ્લાયર્સ આખા દેશમાં આ બીજના વેચાણમાં સંકળાયેલા છે અને કેટલાંક સ્થાનિક ખેડૂતોના જૂથ સાથે શ્રી વલ્લભભાઈ પોતે બિયારણનું ઉત્પાદન કરે છે.
આ વેરાઇટીના વિકાસના શરૂઆતનાં વર્ષો દરમિયાન શ્રી વલ્લભાઈએ બિયારણના ઉત્પાદન માટે શ્રેષ્ઠ પ્લાન્ટની પસંદગી કરી હતી અને સ્થાનિક વપરાશ તેમજ વેચાણ માટે નાનાં વિસ્તારમાં તેનું વાવેતર કર્યું હતું. પછી આ ગાજર માટેની માગમાં વધારો થયો હતો. એટલે તેમણે 1950ના દાયકા દરમિયાન મોટા પાયે એનું વાવેતર શરૂ કર્યું હતું. તેમણે 1970ના દાયકામાં તેમના ગામ અને લગોલગ વિસ્તારોમાં અન્ય ખેડૂતોમાં આ બિયારણોનું વિતરણ શરૂ કર્યું હતું. 1985 દરમિયાન તેમણે મોટા પાયે બિયારણોનું વેચાણ શરૂ કર્યું હતું. મધુવન ગાજરની સરેરાશ ઉપજ હેક્ટરદીઠ 40 થી 50 ટન છે તથા ગુજરાત, મહારાષ્ટ્ર અને રાજસ્થાનમાં સફળતાપૂર્વક એનું વાવેતર થાય છે.
શ્રી વલ્લભભાઈ વશરામભાઈ મરવાણિયાને ફેસ્ટિવલ ઑફ ઇનોવેશન  - 2017 દરમિયાન નવી દિલ્હીમાં રાષ્ટ્રપતિ ભવન ખાતે ભારતનાં રાષ્ટ્રપતિએ રાષ્ટ્રીય પુરસ્કાર એનાયત કર્યો હતો. એમના અસાધારણ કાર્ય બદલ વર્ષ 2019માં એમને પદ્મશ્રી એનાયત થયો હતો.
GP/RP
(Visitor Counter : 215
કાયદો અને ન્યાય મંત્રાલય
રાષ્ટ્રપતિએ શ્રી અનુપચંદ્ર પાંડેને ચૂંટણી કમિશનર તરીકે નિયુક્ત કર્યા
ભારતના રાષ્ટ્રપતિશ્રીએ, શ્રી અનુપચંદ્ર પાંડે, આઈએએસ   ની નિમણૂક ભારતના ચૂંટણી પંચમાં ચૂંટણી કમિશનર તરીકે કરી છે, જેની અસરથી તેઓ આ પદ સંભાળશે. કાયદા અને ન્યાય મંત્રાલયના વિધાન વિભાગ દ્વારા ગઈકાલે આ અંગેનું જાહેરનામું બહાર પાડવામાં આવ્યું છે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 174
કાર્મિક, લોક ફરિયાદ અને પેન્શન મંત્રાલય
કેન્દ્રીય મંત્રી ડૉ. જિતેન્દ્ર સિંહે આજે લોકડાઉન વચ્ચે આઇઆઇપીએના પદવીદાન સમારંભને “ઓનલાઇન” સંબોધન કર્યું
કેન્દ્રીય મંત્રી ડૉ. જિતેન્દ્ર સિંહે લોકડાઉન વચ્ચે ભારતીય લોક વહીવટી સંસ્થા ના લોક વહીવટીમાં વ્યાવસાયિક કાર્યક્રમ ના 45મા પદવીદાન સમારંભને મુખ્ય અતિથિ સ્વરૂપે “ઓનલાઇન” સંબોધન કરીને ઇતિહાસ સર્જી દીધો હતો. આ કાર્યક્રમમાં ભારતીય અને કેન્દ્રીય સેવાઓનાં 45 વરિષ્ઠ અધિકારીઓની સાથે સૈન્ય દળોની તમામ શાખાઓનાં વરિષ્ઠ અધિકારીઓ સામેલ થયા હતા.
વીડિયો કોન્ફરન્સ દ્વારા આયોજિત સમારંભમાં આઇઆઇપીએના ડાયરેક્ટર સુરેન્દ્રનાથ ત્રિપાઠી, ડીઓપીટીનાં કેન્દ્રીય સિચવ સી ચંદ્રમૌલી, આઇઆઇપીએના રજિસ્ટ્રાર અમિતાભ રંજન, આઇઆઇપીએના ફેકલ્ટી તેમજ તમામ સ્કોલર સામેલ થયા હતા, જેમણે તેમનો શૈક્ષણિક અભ્યાસક્રમ સફળતાપૂર્વક પૂર્ણ કર્યો હતો.
ડૉ. જિતેન્દ્ર સિંહે લોકડાઉનની મર્યાદા વચ્ચે શૈક્ષણિક કાર્યક્રમોની તમામ જરૂરિયાતો સમયસર પૂર્ણ કરવા બદલ તથા ડેડલાઇન અને સમયમર્યાદા પૂર્ણ કરવા વિવિધ પદ્ધતિઓ અપનાવવા બદલ આઇઆઇપીએની પ્રશંસા કરી હતી, જેમાં ઉમેદવારો દ્વારા વાઇવા વોસનું “ઓનલાઇન” આયોજન સામેલ છે.
આઇઆઇપીએના ક્ષમતા નિર્માણના પ્રયાસો પર એને અભિનંદન આપીને ડૉ. જિતેન્દ્ર સિંહે બદલાતા સમયની માંગ અનુસાર પોતાને ઢાળવા બદલ સંસ્થાની પ્રશંસા કરી હતી. તેમણે જણાવ્યું હતું કે, જીવંત અને રોમાંચક સંસ્થાએ નવીનતા અપનાવવા, કામગીરી સુધારવા અને એને નવી દિશા આપવાની રીતોમાં નવીન અભિગમ અપનાવવાનું જાળવી રાખ્યું છે.
મંત્રીએ લોકડાઉનની સ્થિતિ પછી કોવિડ રોગચાળામાં આઇઆઇપીએના પ્રયાસોને બિરદાવ્યાં હતાં. તેમણે કહ્યું હતું કે, આઇઆઇપીએ વિશિષ્ટ રીતે એના કથિત ઉદ્દેશો ચરિતાર્થ કર્યા છે એવા પ્રકારનો આ પ્રસંગ કે કટોકટી છે. તેમણે આઇઆઇપીએને નવા મોડલ વિકસાવવાનું જાળવી રાખવા અપીલ કરી હતી, જેનું અનુકરણ અન્ય દેશો કરી શકશે.
ડૉ. જિતેન્દ્ર સિંહે જણાવ્યું હતું કે, કોવિડએ એક વાર ફરી વર્તમાન સરકારની લઘુતમ સરકાર અને મહત્તમ વહીવટના સંકલ્પને વ્યક્ત કર્યો છે. જ્યારે ભારત દ્વારા કોવિડનું અસરકારક સંચાલન એને દુનિયાનાં દેશોના સમુદાયોમાં મોખરાનો દેશ બનાવે છે, ત્યારે આ પ્રધાનમંત્રી નરેન્દ્ર મોદીની વિશ્વનાં ટોચનાં દેશોમાં લીડર બનવાના સંકલ્પને પણ દ્રઢતા સાથ વ્યક્ત કરે છે.
ડૉ. જિતેન્દ્ર સિંહે આઇઆઇપીએને એના પ્રયાસો જાળવવા અપીલ કરી હતી. તેમણે કહ્યું હતું કે, કોવિડ 19એ નવા મોડલો શીખવા અને વિકસાવવાની તક પૂરી પાડી છે, જેનું અનુકરણ અન્ય લોકો કરી શકશે. તેમણે ઉમેર્યું હતું કે, આ અવરોધોમાંથી પેદા થયેલી તક છે.
પદવીદાન સમારંભને અંતે પ્રોગ્રામના કો-ડાયરેક્ટર ડૉ. નીતુ જૈને આભાર વ્યક્ત કર્યો હતો.
GP/DS
(Visitor Counter : 134
પ્રધાનમંત્રીનું કાર્યાલય
પ્રધાનમંત્રી શ્રીએ વિજય દિવસની પૂર્વસંધ્યાએ આર્મી હાઉસ ખાતે 'એટ હોમ' રિસેપ્શનમાં હાજરી આપી
પ્રધાનમંત્રી શ્રી નરેન્દ્ર મોદીએ આજે વિજય દિવસની પૂર્વ સંધ્યાએ આર્મી હાઉસ ખાતે 'એટ હોમ' રિસેપ્શનમાં હાજરી આપી હતી.
પ્રધાનમંત્રી શ્રીએ ટ્વીટ કર્યું:
"વિજય દિવસની પૂર્વસંધ્યાએ, આર્મી હાઉસ ખાતે 'એટ હોમ' રિસેપ્શનમાં હાજરી આપી હતી. ભારત આપણા સશસ્ત્ર દળોની બહાદુરીને ક્યારેય ભૂલી શકશે નહીં જેના કારણે 1971ના યુદ્ધમાં જીત મળી હતી.
YP/GP/JD
(
સંરક્ષણ મંત્રાલય
પદ્મ પુરસ્કાર 2022ના વિજેતાઓની બીજી બેચે રાષ્ટ્રીય યુદ્ધ સ્મારકનું ભ્રમણ કર્યુ અને ભારતના વીર શહીદોને વંદન કર્યા
પુરસ્કાર વિજેતાઓએ લોકો અને ખાસ કરીને યુવાનોને રાષ્ટ્રીય યુદ્ધ સ્મારક ની મુલાકાત લેવા અને સશસ્ત્ર દળોના વીરતાપૂર્ણ કાર્યો વિશે જાણકારી પ્રાપ્ત કરવાનો આગ્રહ કર્યો
પદ્મ પુરસ્કાર 2022ના વિજેતાઓની બીજી બેચે આજે નવી દિલ્હીમાં રાષ્ટ્રીય યુદ્ધ સ્મારક નું ભ્રમણ કર્યુ. રાષ્ટ્રપતિ શ્રી રામનાથ કોવિંદે 28 માર્ચ, 2022ના રોજ રાષ્ટ્રપતિ ભવનમાં આયોજિત નાગરિક અલંકરણ સમારોહ-2માં વર્ષ 2022 માટે 2 પદ્મ વિભૂષણ, 9 પદ્મ ભૂષણ અને 54 પદ્મ શ્રી પુરસ્કાર પ્રદાન કર્યા. રાષ્ટ્રીય યુદ્ધ સ્મારકની મુલાકાત લેનારાઓમાં પદ્મ વિભૂષણ પુરસ્કાર પ્રાપ્તકર્તા ડો. પ્રભા અત્રે સામેલ હતા, જેમણે રાષ્ટ્રીય યુદ્ધ સ્મારકમાં શહીદ થયેલા નાયકોને પુષ્પાંજલિ અર્પણ કરી. આ પ્રસંગે પદ્મ શ્રી વિજેતા પોલેન્ડના પ્રો.  મારિયા ક્રિજ્સટોફ બાયરસ્કી, થાઈલેન્ડના ડો. ચિરપત પ્રપંડવિદ્યા, શ્રીમતી બસંતી દેવી, શ્રી ઘનેશ્વર ઈંગટી, ગુરૂ ટુલ્કુ રિનપોછે, ડો.  હરમોહિંદર સિંહ બેદી, સદગુરૂ બ્રહ્મેશાનંદ આચાર્ય સ્વામીજી અને શ્રી અબ્દુલ ખાદર ઈમામસબ નદકત્તિન પણ સામેલ હતા.
જ્યારે પુરસ્કાર વિજેતાઓએ રાષ્ટ્રીય યુદ્ધ સ્મારકની મુલાકાત લીધી, તેમને સૈન્યકર્મીઓ દ્વારા સશસ્ત્ર દળોના વીરતાપૂર્ણ કાર્યો વિશે જાણકારી આપવામાં આવી. પુરસ્કાર વિજેતાઓએ રાષ્ટ્રીય યુદ્ધ સ્મારકની મુલાકાતનું આયોજન કરવા માટે સરકારની પહેલની પ્રશંસા કરતા કહ્યું કે આ સ્મારક દેશભક્તિ, કર્તવ્ય પ્રત્યે સમર્પણ, સાહસ અને સૈનિકોના બલિદાનના મૂલ્યોનો પ્રસાર કરે છે. તેમણે લોકો અને ખાસ કરીને યુવાનોને અનુરોધ કર્યો કે તેઓ આ સ્મારકની મુલાકાત લે અને સૈનિકોની વીરતાની કહાનીઓ વિશે જાણકારી પ્રાપ્ત કરે.
પદ્મ વિભૂષણ વિજેતા ડો. પ્રભા અત્રે, એક પ્રસિદ્ધ ભારતીય શાસ્ત્રીય ગાયિકા છે. તેમણે કહ્યું કે અમારા માટે અહીં આવવું અને પોતાના સૈનિકો પ્રત્યે આદર વ્યક્ત કરવો અમારા માટે મોટા સન્માનની વાત છે. અમને વાસ્તવમાં એમના પર ગર્વ છે, કેમકે તેઓ આપણી રક્ષા કરી રહ્યા છે અને આપણા રાષ્ટ્રને આગળ લઈ જઈ રહ્યા છે.
પદ્મ ભૂષણ વિજેતા શ્રી દેવેન્દ્ર ઝાઝરિયા, શ્રી સચ્ચિદાનંદ સ્વામી અને પદ્મ શ્રી વિજેતા સરદાર જગજીત સિંહ દર્દી, શ્રી કાજી સિંહ અને પંડિત રામ દયાળ શર્મા સહિત પદ્મ પુરસ્કાર 2022ની પ્રથમ બેચના વિજેતાઓએ 22 માર્ચ, 2022ના રોજ આ પ્રતિષ્ઠિત સ્મારકની મુલાકાત લીધી હતી.
https://www.pib.gov.in/PressReleasePage.aspx?PRID=1808239
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 146
શ્રમ અને રોજગાર મંત્રાલય
શ્રમ મંત્રીએ આંતરરાષ્ટ્રીય મહિલા દિવસે ઈંટ ભઠ્ઠા અને બીડી ઉદ્યોગોની મહિલા કામદારો માટે આરોગ્ય અને પોષણ તપાસ શિબિરનું આયોજન કર્યું
કેન્દ્રીય શ્રમ અને રોજગાર મંત્રી અને કેન્દ્રીય મહિલા અને બાળ વિકાસ મંત્રી વ્યાવસાયિક રોગોની તપાસ માટે 6 મહિનાના પાયલોટ હેલ્થ ચેક-અપ કેમ્પની પહેલમાં જોડાયા
સમાજના ટકાઉ વિકાસ માટે અસંગઠિત ક્ષેત્રની મહિલા કામદારોના સમાવેશ પર ધ્યાન
કામદાર વર્ગની સમસ્યાઓના સર્વગ્રાહી ઉકેલ માટે શ્રમ અને રોજગાર મંત્રાલય અને મહિલા અને બાળ વિકાસ મંત્રાલય વચ્ચે સહયોગ
કેન્દ્રીય શ્રમ અને રોજગાર અને પર્યાવરણ, વન અને આબોહવા પરિવર્તન મંત્રી શ્રી ભૂપેન્દ્ર યાદવે આજે અહીં આરોગ્ય અને પોષણ તપાસ શિબિરની પહેલનું આયોજન કર્યું હતું. કેન્દ્રીય મહિલા અને બાળ વિકાસ મંત્રી શ્રીમતી સ્મૃતિ ઝુબિન ઈરાનીએ કાર્યક્રમની અધ્યક્ષતા કરી હતી. આ કાર્યક્રમમાં શ્રમ અને રોજગાર અને કુદરતી ગેસ રાજ્ય મંત્રી શ્રી રામેશ્વર તેલી પણ હાજર રહ્યા હતા.
મહિલા કાર્યકરોમાં 'સ્વસ્થ ભારત'ના વિચારને પ્રોત્સાહન આપવા અને રાષ્ટ્ર નિર્માણમાં તેમના યોગદાનને સ્વીકારવા માટે, આંતરરાષ્ટ્રીય મહિલા દિવસ પર આરોગ્ય અને પોષણ તપાસ શિબિરનું આયોજન કરવામાં આવ્યું હતું. શ્રી ભૂપેન્દ્ર યાદવે અસંગઠિત ક્ષેત્રની મહિલા કામદારોમાં વ્યાવસાયિક રોગોની તપાસ પર ભાર મૂક્યો હતો. જોખમી કામના વાતાવરણના સંપર્કમાં આવતી મહિલા કામદારો વિવિધ વ્યાવસાયિક રોગો અને ઘણા મેક્રો અને સૂક્ષ્મ પોષકતત્વોની ઉણપનો ભોગ બને છે. ઈંટના ભઠ્ઠા ઉદ્યોગો અને બીડી ઉદ્યોગોની મહિલા કામદારો આયર્નની ઉણપ માટે વધુ સંવેદનશીલ હોય છે અને તેથી સમય જતા એનિમિક બની જાય છે.
એનિમિયા એ ભારતમાં એક મુખ્ય સ્વાસ્થ્ય ચિંતા છે, ખાસ કરીને નીચલા સામાજિક-આર્થિક સ્તરની સ્ત્રીઓમાં એનિમિયા થવાનું જોખમ વધારે છે.
શ્રમ અને રોજગાર મંત્રાલય દ્વારા કરાયેલા પ્રયાસોની પ્રશંસા કરતી વખતે, શ્રીમતી સ્મૃતિ ઝુબિન ઈરાનીએ પણ મહિલા અને બાળ વિકાસ મંત્રાલય દ્વારા કરવામાં આવી રહેલા પ્રયાસોનો પુનરોચ્ચાર કર્યો હતો. તેણીએ 'સમાન કામ માટે સમાન પગાર'ના વિચારની આસપાસ નીતિઓ ઘડવા માટે વિનંતી કરી. તેમણે કહ્યું કે બંને મંત્રાલયો વચ્ચેના સહયોગથી આપણા દેશની મહિલા કર્મચારીઓની સમસ્યાઓ હલ થઈ શકે છે. તેમણે મહિલા કામદારોને પડતી સમસ્યાઓને દૂર કરવા માટે લાવવામાં આવેલી સરકારની ઘણી મહિલા કેન્દ્રિત મુખ્ય યોજનાઓની ગણતરી કરી. તેમણે ‘વન સ્ટોપ સેન્ટર’યોજના દ્વારા અસંગઠિત ક્ષેત્રની મહિલા કામદારોને મદદ પહોંચાડવા માટે ESIC સાથે સહયોગના વિચારને પણ પ્રોત્સાહન આપ્યું હતું, જે સમગ્ર દેશમાં 704 જિલ્લાઓમાં લાગુ કરવામાં આવી છે.
ઈંટ ભઠ્ઠા -બીડી ઉદ્યોગોની મહિલા કામદારો માટે આરોગ્ય અને પોષણ તપાસ શિબિર
કોઈપણ મોટા વ્યાવસાયિક રોગોની વહેલા નિદાન માટે, આંતરરાષ્ટ્રીય મહિલા દિવસ પર ESIC અને શ્રમ કલ્યાણ વિભાગ દ્વારા સહાયિત શ્રમ અને રોજગાર મંત્રાલય, ભારત સરકાર દ્વારા આરોગ્ય અને પોષણ તપાસ શિબિરનું આયોજન કરવામાં આવ્યું હતું. શરૂ કરવામાં આવેલ પહેલ એકંદર ઉત્પાદકતામાં સુધારો કરવા માટે કામ કરતી મહિલાઓના શ્રેષ્ઠ સ્વાસ્થ્યને પ્રાપ્ત કરવામાં મદદ કરશે. શિબિર દરમિયાન, સહભાગીઓ માટે આરોગ્ય પ્રોફાઇલ કાર્ડ બનાવવામાં આવ્યા હતા. આગામી 06 મહિના સુધી સહભાગીઓ પર સતત નજર રાખવામાં આવશે. આ ઉપરાંત, પ્રિવેન્ટિવ હેલ્થકેરને પ્રોત્સાહન આપવા માટે, અજમેરની 20 મહિલા બીડી કામદારો, ઉત્તર પ્રદેશની 22 મહિલા બીડી કામદારો અને હરિયાણાની 26 મહિલા બ્રિક ભઠ્ઠા કામદારોમાં પણ આયુષ કીટનું વિતરણ કરવામાં આવ્યું હતું, જેમણે ઇવેન્ટમાં ભાગ લીધો હતો.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 143
નાણા મંત્રાલય
ઈન્કમટેક્સ વિભાગ દ્વારા ગુજરાતમાં સર્ચ હાથ ધરાઈ
આવકવેરા વિભાગે 18.11.2021 ના રોજ રસાયણોના ઉત્પાદન અને રિયલ એસ્ટેટના વિકાસમાં રોકાયેલા અગ્રણી જૂથ પર સર્ચ અને જપ્તી કામગીરી હાથ ધરી છે. સર્ચ એક્શનમાં ગુજરાતના વાપી અને સરીગામ, સિલ્વાસા અને મુંબઈમાં પણ 20 થી વધુ જગ્યાઓ આવરી લેવામાં આવી હતી.
દસ્તાવેજો, ડાયરી નોટિંગ્સ અને ડિજિટલ ડેટાના રૂપમાં જૂથ દ્વારા મોટી બિનહિસાબી આવકની કમાણી અને સંપત્તિમાં તેનું રોકાણ દર્શાવતા મોટી સંખ્યામાં ગુનાહિત પુરાવાઓ મળી આવ્યા છે અને જપ્ત કરવામાં આવ્યા છે. પુરાવાઓ સ્પષ્ટપણે વિવિધ મોડસ-ઓપરેન્ડી અપનાવીને કરપાત્ર આવકની ચોરી સૂચવે છે, જેમ કે ઉત્પાદન ઓછું બતાવવું, ખરીદીને વધારવા માટે માલની વાસ્તવિક ડિલિવરી વિના બોગસ ખરીદી ઇન્વૉઇસનો ઉપયોગ, બોગસ GST ક્રેડિટ મેળવવી, બોગસ કમિશન ખર્ચનો દાવો વગેરે. સ્થાવર મિલકતની લેવડ-દેવડમાં પણ આકારણી જૂથે ઓન-મની પ્રાપ્ત કરી છે. આ બધાને કારણે બિનહિસાબી રોકડનું નિર્માણ થયું છે. સર્ચ કાર્યવાહી દરમિયાન, સ્થાવર મિલકતો અને રોકડ લોનમાં રોકાણમાં રોકડ વ્યવહારો અંગેના અનેક ગુનાહિત પુરાવાઓ પણ જપ્ત કરવામાં આવ્યા છે.
સર્ચ ઓપરેશનમાં આશરે રૂ.2.5 કરોડની બિનહિસાબી રોકડ 2.5 કરોડ અને એક કરોડની જ્વેલરી જપ્ત કરવામાં આવી છે. કરોડ. 16 બેંક લોકરને નિયંત્રણ હેઠળ રાખવામાં આવ્યા છે.
શોધ દરમિયાન મળી આવેલા દસ્તાવેજો/પુરાવાઓના પ્રારંભિક વિશ્લેષણ દર્શાવે છે કે બિનહિસાબી આવકનો અંદાજ રૂ. 100 કરોડથી વધુ હોવાની શક્યતા છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 212
ગૃહ મંત્રાલય
કોવિડ-19ની બીજી લહેરને ધ્યાનમાં લઈને ગૃહ મંત્રાલયે અંશતઃ નિર્બળ જૂથો માટે હયાત સુવિધાઓની સમીક્ષા કરવા રાજ્યો / કેન્દ્ર શાસિત પ્રદેશો માટે માર્ગરેખાઓ જાહેર કરી
સરકાર મહિલાઓ, બાળકો, વરિષ્ઠ નાગરિકો અને અનુસૂચિત જાતિ / જનજાતિ સહિતના સમાજના અંશતઃ નિર્બળ વર્ગો સામેના ગુનાઓ અટકાવવાની સાથે સાથે તેની સામેની લડતને ઉચ્ચ અગ્રતા આપી રહી છે તથા માનવ તસ્કરી અટકાવવા તથા તેનો સામનો કરવા બાબતે સંસ્થાગત વ્યવસ્થા ગોઠવવાની કામગીરી કરી રહી છે.
કોવિડ-19 મહામારીની બીજી લહેરની અસરને અને ખાસ કરીને અંશતઃ નિર્બળ જૂથો ઉપર થતી અસરને ધ્યાનમાં લઈને ગૃહ મંત્રાલયે ફરી એક વાર રાજ્યો / કેન્દ્ર શાસિત પ્રદેશોને અંશતઃ નિર્બળ વર્ગ અને ખાસ કરીને કોવિડ-19ને કારણે માતા-પિતા ગુમાવી બેઠેલાં અનાથ બનેલા બાળકો તરફ ધ્યાન કેન્દ્રિત કરવાનો પુનરોચ્ચાર કર્યો છે. ગૃહ મંત્રાલયે રાજ્યો / કેન્દ્ર શાસિત પ્રદેશોને જણાવ્યું છે કે અંશતઃ નિર્બળ લોકો માટેની અને ખાસ કરીને અનાથ બનેલાં બાળકો તથા સમયસર સહાય અને સહયોગ ઈચ્છતા વરિષ્ઠ નાગરિકો માટે જરૂરી સહાયની  તથા હયાત સુવિધાઓની તાત્કાલિક સમીક્ષા કરવી અને સરકારી સહાય અને સુવિધાઓ પ્રાપ્ત કરવા માટે માર્ગદર્શન ઈચ્છતા વરિષ્ઠ નાગરિકો તથા અનુસૂચિત જાતિ / જનજાતિના સભ્યો માટેની હયાત સુવિધાઓની પણ તાત્કાલિક સમીક્ષા કરવી.
ગૃહ મંત્રાલયે રાજ્યો / કેન્દ્ર શાસિત પ્રદેશોને પોલિસ વિભાગના કર્મચારીઓને સંવેદનશીલ બનાવવા, સંબંધિત લાઈન / એજન્સીઓને અસરકારક રીતે પોલિસ સ્ટેશનમાં મહિલા હેલ્પ ડેસ્ક અને જીલ્લાઓમાં માનવ તસ્કરી વિરોધી એકમોની રચના કરવા વિનંતિ કરી છે. આ પ્રવૃત્તિમાં સુવિધા માટે NCRBએ, પોલિસ આંતરરાજ્ય માહિતીનુ આદાન-પ્રદાન કરી શકે તે માટે ક્રાઈમ મલ્ટી સેન્ટર એજન્સી , ક્રાઈમ અને ક્રિમિનલ ટ્રેકીંગ નેટવર્ક અને સિસ્ટમ્સ નો ઉપયોગ કરીને ખોવાયેલા અને મળી આવેલા લોકો માટે નેશનલ એલર્ટ સર્વિસ, પોલિસ કર્મચારીઓ CCTNS ને બદલે નેશનલ ઈમેજ રિપોઝીટરી સાથે ગુમ થયેલી વ્યક્તિઓ, નહી ઓળખાયેલ મૃત દેહો વગેરે માટે મશીન લર્નીંગ મોડેલનો ઉપયોગ કરતી ઓટોમેટેડ ફોટો મેચીંગ વેબ-બેઝડ એપ્લીકેશન UNIFY વગેરે જેવા કેટલાક ટુલ્સ રાજ્યો / કેન્દ્ર શાસિત પ્રદેશો માટે બહાર પાડયા છે. ગૃહ મંત્રાલયે રાજ્યો / કેન્દ્ર શાસિત પ્રદેશોને વિનંતિ કરી છે કે ગુમ થયેલી વ્યક્તિઓની તપાસ માટે ઓનલાઈન ધોરણે ઉપલબ્ધ સેન્ટ્રલ સીટીઝન સર્વિસ અંગે બહેતર જાણકારી ઉભી કરે.
ગૃહ મંત્રાલયે તાજેતરમાં કોવિડ-19 દરમ્યાન ટ્રાન્સજેન્ડરની સલામતિ માટે જારી કરેલી સ્ટાન્ડર્ડ ઓપરેટીંગ પ્રોસીજર્સ  પણ ઉલ્લેખ કર્યો છે.
રાજ્યો / કેન્દ્ર શાસિત પ્રદેશો આ સુવિધાઓને નાગરિકોના લાભાર્થે ઉપયોગ કરી રહ્યાં છે.
SD/GP/JD
(